Lebaka le lengwe le re ka le sekasekang ke go tsosiwa ga Bakeresete ba ba tloditsweng, mo bosupi jwa Dikwalo bo bontshang gore go ile ga simolola fela fa Bogosi bo sena go tlhomiwa. * (Tshen. 20:6) E re ka go se na ope wa bomorwarraagwe Keresete ba ba tloditsweng ba go buiwang ka bone go twe ba ne ba patile Jesu go ya go lwa le kgogela le baengele ba yone, ntwa ya kwa legodimong le go lelekwa ga ga Satane le madimona a gagwe di ka tswa di ne di weditswe ka nako ya fa go tsosiwa ga bomorwarraagwe Keresete go ne go simolola. Ka May 22, 1945, puso ya Canada e ne ya fedisa thibelo e e neng e le teng ya tiro ya Basupi ba ga Jehofa. * Tota ke ne ke sa itse gore re ne re thibetswe go fitlha ke utlwa kitsiso eo. Nna le tsala ya me Judy Lukus, re ne ra swetsa gore re tsenele tirelo ya nako e e tletseng re le babulatsela kwa botlhaba jo bo kgakala mo lefelong le go buiwang Sefora mo go lone mo Quebec. Fa Doris le Emily ba utlwa ka boikaelelo jwa rona, le bone ba ne ba swetsa ka gore ba nne babulatsela kwa Vancouver, British Columbia, e e neng e le mo karolong e nngwe ya kontinente ya rona.